อุทกภัยในรัฐฮิวกรังจีดูซูว พ.ศ. 2567

ตั้งแต่วันที่ 29 เมษายน 2024 เกิดอุทกภัยรุนแรงจากฝนและพายุหนักในพื้นที่รัฐฮิวกรังจีดูซูว ประเทศบราซิล เป็นผลให้มีผู้เสียชีวิตอย่างต่ำหนึ่งร้อยราย เกิดดินถล่มในหลายพื้นที่ และเป็นผลให้มีเขื่อนถล่มหนึ่งแห่ง อุทกภัยนี้ถือว่าเลวร้ายที่สุดในบราซิลในรอบ 80 ปี

มีผู้คนกว่า 500,000 คนที่ถูกตัดขาดจากไฟฟ้าและน้ำสะอาด และมีความเสียหายจากอุทกภัยใน 401 จาก 497 เทศบาลของรัฐ สะพานและถนนจำนวนมากพังทลาย ทำให้การขนส่งถูกตัดขาด และการสื่อสารทางอินเทอร์เน็ตกับบริการสัญญาณโทรศัทพ์ถูกตัดขาดเช่นกันในมากกว่า 85 เขตเทศบาล ทั้งสามผู้ให้บริการเครือข่ายโทรศัพท์และอินเทอร์เน็ต (TIM, วีโว และกลาโร) ได้รับผลกระทบจากอุทกภัยนี้ และเปิดให้ลูกค้าของตนใช้บริการโรมมิงได้โดยไม่คิดค่าใช้จ่ายชั่วคราว

 อ้างอิง 

หมวดหมู่:อุทกภัยในปี พ.ศ. 2567
หมวดหมู่:อุทกภัยในประเทศบราซิล
หมวดหมู่:ประเทศบราซิลในปี พ.ศ. 2567
หมวดหมู่:รัฐฮิวกรังจีดูซูว